
HE 131/2021 eli lakiesitys koronapassin käyttöönottamiseksi on parhaillaan päättäjien 


käsiteltävänä. Rajoitukset, joiden purkamiseen koronapassia on tarjottu välineeksi, ovat kuitenkin jo tätä 
kirjoitettaessa loppuneet lähes koko maassa. Mihin koronapassia enää tarvitaan? 


Tässä kirjoituksessa kurkistetaan kolikon toiselle puolelle — miksi koronapassi olisi ongelma. Myös jatkossa. 
Miten koronapassi perustellaan? 


Talous on koronapassin keskeinen myyntiargumentti. Suomen talous ei kestä, jos pandemiaa vielä hallitaan 
laajoilla rajoituksilla. Aivan oikein, laajojen rajoituksien pitkäaikainen käyttö on mahdotonta. Miksi 
kuitenkaan tarvittaisiin koronapassi? Miksi ulkorajat ja alueelliset rajoitukset ”koronaryppäiden mukaan” 
eivät toimisi? Tapahtumia ja tilaisuuksia on voitu järjestää ”terveysturvallisilla” rajoilla tähänkin saakka. 


Yhteiskunnan avaamista koronapassin ehdolla tarjotaan ratkaisuksi. Suomi ei kuitenkaan ole ollut kiinni 
monellakaan alueella. Uudenmaan ulkopuolella ja maaseudulla on eletty koko pandemian pitkälti kuin 
normaalioloissa. Rajoitukset poistuivat tätä kirjoittaessa 1.10.2021 pääosin ilman koronapassiakin. Mihin 
koronapassia enää tarvitaan? 


Ennätysmäiset rokotehaitat 


Amerikkalaiset, eurooppalaiset ja suomalaiset rokotehaittarekisterit — VAERS, EMA, FIMEA — todistavat 
historian korkeimmista rokotehaittaluvuista. Rokotehaittojen määrä ylittää kaikkialla muiden rokotteiden 
yhteenlasketut haittaluvut vuosien, USA:ssa useiden vuosikymmenien aikajaksoilta. FDA:n 
asiantuntijawebinaarissa kuultiin hiljattain asiantuntijan suulla nykyisen tilannekuvan pohjalta esittävän 
kirjaimellisesti, että ”nämä rokotteet tappavat enemmän ihmisiä kuin pelastavat”. 


Koronarokotteiden hyöty-haitta-suhde on lasten ja nuorten osalta poikkeava. Lapset ja nuoret ovat yleisesti 
sairastaneet koronan lievemmässä muodossa. He eivät myöskään näytä levitä koronaa. Nämä käyvät esille 
myös hallituksen esityksestä koronapassista. 


Lapsille koronarokote voi tuottaa enemmän riskejä kuin koronan sairastaminen. Suomessa yksikään alle 19- 
vuotias ei ole kuollut koronaan koko pandemian aikana. Sen sijaan koronarokoteohjelman käynnistymisen 
jälkeen myös lasten ja nuorten osalta on ilmoitettu useita kymmeniä vakavia rokotehaittatapauksia FIMEAn 
rekisteriin (42 vakavaa rokotehaittaa 23.9.2021 mennessä). Kuinka monta kuollutta ja vakavasti rokotteista 
vammautunutta lasta ja nuorta tarvitaan ennen kuin rokoteohjelmien järkevyyttä uudelleenarvioidaan? 


Rokote ei takaa turvallisuutta 


Hallituksen esityksessä koronapassista vedotaan toistuvasti terveysturvallisuuteen, jota pyritään takaamaan 
käytännössä rokotekattavuuden nostamisella. Maailmalta tulee toistuvasti todistusaineistoa siitä, että 
koronarokotteet eivät toimi takeena ”terveysturvallisuuteen”. Tutkimustieto tukee käsitystä siitä, että myös 
rokotetut levittävät virusta. Tästä on todisteita myös tapahtumista. Britanniassa järjestetyssä konsertissa, 


jossa pääsyn ehtona oli koronapassi, korona levisi 5000 henkilöön. Mihin rajaaminen tiloihin ja palveluihin 
pääsy vain rokotetuille vaikuttaa? 


Rokotetut sairastuvat. Rokotetut joutuvat sairaalahoitoon. Rokotetut joutuvat tehohoitoon. Rokotetut 
myös kuolevat. Britannian viimeaikaisesta koronadatasta esimerkiksi selviää, että rokotetut ja kahdesti 
rokotetutkin olivat sairaalahoitoon ja kuolleiden joukossa. Yli 50-vuotiaiden ikäryhmässä kahdesti 
rokotettujen kuolleisuus koronaan oli huomattavasti suurempi kuin rokottamattomien. Israelin ja 
Britannian koronatilastoista selviää, että rokottamattomat eivät ole se ryhmä, joka täyttää sairaaloita, 
kuten Suomessa annetaan ymmärtää. Singaporessa noin puolet sairaalahoidossa ja tehohoidossa olevista 
on rokotettuja. 


Joissakin maissa korona on lähtenyt leviämään rokotusten myötä — miten tämä on selitettävissä? 
Esimerkkeinä Seychelles ja Gibraltar. 


Onko rokotekattavuudella merkitystä? 


Rokotekattavuuteen vetoaminen on keskeinen perustelu. Saadaanko pandemiaa hallintaan rokottamalla 
koko väestöä? Tämä on edelleen epäselvää. WHO:n Euroopan johtaja esitti hiljattain epäilyksiä siitä, 
saadaanko rokotteella pandemian leviämistä haltuun. Rokotusohjelmien lopputulokset eivät ole näyttäneet 
vakuuttavilta aiemminkaan. Asiantuntijat arvioivat, että Israel, jossa koronarokotukset aloitettiin laajalti 
ensimmäisinä, ei osoita rokotedatan perusteella, että rokotuksilla ratkaistaan koronaa. Seychellien 
saarivaltio oli rokotekattavuuden mallimaa — se ei kuitenkaan estänyt tautia leviämästä. 


Rokotuskattavuutta nostamalla pyritään aikaansaamaan laumasuoja, jolla epidemia saataisiin 
loppumaan. Jos haetaan vertailutietoa eri maiden rokotuskattavuudesta ja koronatilanteesta, näistä ei 
synny kuvaa siitä, että rokotuskattavuuden nosto olisi johtanut koronatapausten vähentymiseen. 


Esimerkit maailmalta eivät tue rokotekattavuuden nostolla olevan vaikutusta koronatapausten 
vähenemiseen. Lopputulokset eri maissa ovat hyvin erilaisia. Esimerkiksi Venäjällä, rokotekattavuus on n. 
30 % ja silti koronatapausten määrä on pienempi kuin joissakin muissa korkean rokotekattavuuden maissa. 
Tilanne ei ole yksiselitteinen. Johdetaanko kansalaisia ja päättäjiä tietoisesti harhaan? 


Pakkotoimien vakiinnuttaminen 


Koko väestön perusoikeuksien ja yhteiskunnassa asioimisen sitominen koronarokote-statukseen on 
johtamassa aivan muuhun kuin terveysturvallisuuteen. Pakkotoimet kovenevat jatkuvasti, eivätkä ole 
välttämättä perusteltavissa koronatilanteen vakavuudella. Mistä pandemian hallinnassa on kysymys? Mihin 
saakka jatketaan käytännössä rajoitusten syvenevää käyttöönottoa ja normalisointia, joka on länsimaisille 
demokratioille ja oikeusvaltioille täysin vieras toimintamalli? Millä tämä perustellaan? 


Onko pysyvästä poikkeustilan ja pakkotoimien yhteiskunnasta paluuta takaisin? Onko tosiasiallista paluuta 
”normaaliin”? Entäpä jos pandemian hallintaan sisältyy vääriä oletuksia? Entäpä, jos osoittautuu, että 
koronarokotusten haitat osoittautuvat pitkällä tähtäimellä odotettua laajemmiksi? Koronarokotteiden 
haittavaikutuksista ei ole pitkäaikaistietoa. Toimivatko rokotteet muutoinkaan tavalla pandemian 
hallinnassa? 


Entäpä, jos osoittautuu, että pandemian hallintaan on sekoittunut taloudellista tai poliittista korruptiota? 
Rokotetuottajien voitot ovat päätähuimaavat. Samalla Pfizerin johto on jo ilmoittanut, että rokoteohjelmille 
tulee uusintakierroksia. Koronapassilla saataisiin varmistettua jatkuva koko väestölle, ja mahdollisesti 
globaalisti myytävä rokote. Loppua rokoterallissa ei ole näkyvissäkään. Israelissa mennään jo 4. 
rokoteannoksen jakelussa, mutta koronatapaukset ovat edelleen korkeissa lukemissa. Australiassa 
hallitusta epäillään miljoonien lahjuksista rokotetuottajilta —- New South Walesin pääministeri Gladys 
Berejiklian joutui eroamaan viime viikolla korruptioepäilyjen takia. Kuka ottaa vastuun vääristä päätöksistä 
ja niiden aiheuttamista vahingoista? 


Rautanyrkki silkkihansikkaassa 


Koronapassi tarjotaan nyt meille ”pehmeässä muodossa”, jossa sen käyttö näyttäisi rajatulta. On syytä 
epäillä, että kyse on vain välivaiheesta. Ensinnäkin, lakiesityksen mukaan koronapassi on väliaikainen. Eli 
koronapassi on voimassa vain vuoden loppuun, noin 2,5 kuukauden verran. 


Suomalainen koronapassi on taitavasti tarjottu kuin rautanyrkki silkkihansikkaassa. Se on tehty 
vaarattomaksi riisumalla siitä pakollisuutta: se on väliaikainen, voimassa vain rajoitusten aikana ja kaikilla 
on periaatteessa vaihtoehto rokotukselle. 


Jo tähän sanoitukseen sisältyy muutama sudenkuoppa. Kuka tietää, millä periaatteella rajoituksia tullaan 
käyttämään jatkossa? Se ei selviä myöskään hallituksen esityksestä. 


Kaikilla on periaatteessa vaihtoehto rokotukselle, sairastettu korona tai testitulos, mutta testit maksetaan 
itse ja hinnat alkavat 90 eurosta. Vaihtoehdot eivät ole realistisia. Ja näin juuri on ilmeisesti tarkoitettukin. 
Vaihtoehdot ovat epärealistisia, mikä tarkoittaa käytännössä rokotepakkoa, jota taas ei tilanteeseen voida 
luoda lainsäädännöllä. Vapaaehtoisesta koronarokotuksesta on tämän jälkeen turhaa puhua. 


Pandoran lipas 


Seuraavassa vaiheessa eli vuodenvaihteessa muotoillaan lainsäädäntöä lisää. Se on jo ilmeistä, 

kun väliaikaisuus ilmeneekin lakiesityksestä. Keskustelut passin voimassaolon jatkamisesta tämän 
jälkeenkin on kuitenkin jo aloitettu. Kun pää avataan koronapassin käyttöön, sen päälle on helppo rakentaa 
jatkossa lisäosia. 


On kysyttävä, mitä seuraavaksi? Koronapassille rakennetaan käytännöt, sovellukset ja infrastruktuuri. Mitä 
seuraavaksi? On yksinkertaisesti pakko tarkastella mahdolliset skenaariot, koska ollaan rakentamassa 
välinettä, jolla puututaan kansalaisten perusoikeuksiin, siirretään niiden rajoja ja rakennetaan niistä uusia 
tulkintoja. 


Koronapassi on rakentamassa pitkospuita yhteiskuntaan, jossa rokottamattomilta katoavat perusoikeudet. 
Otettiinpa se käyttöön väliaikaisesti, vapaaehtoisesti tai vaihtoehtoja sisältäen. Kysymys on siitä, mihin 
edetään seuraavaksi. Mihin tämä johtaa? EU-maissa koronarokotuksella on jo käyty rajoittamaan 
kansalaisen asiointia, liikkumista ja pääsyä myös välttämättömiin palveluihin. Yhdysvalloissa koronapassilla 
rajoitetaan myös opiskelua ja työntekoa. Koronarokotuksesta kieltäytyvien hoitoalan työntekijöiden 
joukkoirtisanomiset ovat uhkana useissa maissa. 


Koronapassi 2.0 

Koronapassin käyttöönotossa luodaan infrastruktuuri passin myöhemmälle käytölle. Se on ilmiselvää. 
Luovuttaisiinko siitä kertaheitolla vuodenvaihteessa? Tuskin. Kun lainsäädännön voimassaoloaika loppuu, 
seuraa jatkoa. Mitä se on? 

Huono skenaario on seuraava: 

1) Tehdään koronapassista pysyvä 


2) Laajennetaan koronapassin käyttöä välttämättömiin palveluihin 


3) Edellytetään koronapassia työntekijöiltä (tätä ei voitu tehdä nyt, koska lainsäädäntö oli liian 
monimutkainen) 


4) Laajennetaan koronapassi koskemaan alle 12-vuotiaita lapsia (tätä ei voitu tehdä nyt, koska lapsia ei ole 
voitu rokottaa. Vielä...) 


5) Poistetaan muut vaihtoehdot kuin koronarokotus passin saamisen ehdoista (tai tehdään ne niin 
hankaliksi ja kalliiksi saada, että ne ovat käytännössä mahdottomia) 


Koronapassiin ollaan maailmalla jo rakentamassa linkitystä digitaaliseen identiteettiin ja maksukortteihin. 
Suomessakin Sitra selvitti maksukorttiliitäntää. WHO on puolestaan rakentamassa kansainvälistä digitaalista 
rokotepassia, josta WHO:lla on myös ohjeet tekniseen toteutukseen. Kiina oli ensimmäisten maiden 
joukossa esittämässä kansainvälistä rokotepassia. 


WHO:n pääsihteeri Tedrosin mukaan rokotepassin käyttöönottoa harkittaisiin, kun rokotekattavuus on 
globaalisti tietyllä tasolla (”But for the future, when vaccine coverage increases globally, it can be 


considered”). Eli ensiksi väestön rokotuskattavuus olisi tarkoitus globaalisti nostaa, ja sen jälkeen sitoa 
väestö rokotepassiin. Miksi? 


Koronarokotetotalitäristinen tulevaisuus 


Kehityskaarelta siis voi olla odotettavissa paitsi laajemmin henkilötietoihin ja maksuvälineisiin liitännäinen 
rokonapassi, mutta myös kansainvälinen, ei vain kansallinen käytäntö. Mitä se toisi mukanaan? Siitä on 
syytä olla kiinnostunut ajoissa. 


Digitaalinen identiteetti on yleisavain kansalaisten hallintaan. Se mahdollistaa jatkossa halutut 
tunnistamisen, paikannuksen, seurannan ja rajoitusten loputtomat yhdistelmät. Cambridge Analyticsin 
johtavana psykologisena analyytikkona toiminut Patrick Fagan kuvaa koronapassin ja digitaaliseen 


identiteettiin kytketyn data-analyysin seurauksia yksityiskohtaisesti (”The passports act as a behaviourist's 
paradise, conditioning people with punishment and reward.”). 


Varoittavana esimerkkinä on ns. Kiinan malli, jossa koronapassia ollaan kytkemässä jo ennestään 
kyseenalaisiin kansalaisten valvonnan järjestelmiin. Jo nykyisellään käytössä olevalla massadatan keruuseen 


ja analyysiin perustuvalla sosiaalisen luottoluokituksen mallilla on kavennettu kansalaisten oikeuksia ja 
pääsyä palveluihin. Kansalainen on tässä arkkitehtuurissa vapaa kuin rotta häkissä. 


Lopputuloksen synkkä kuva syvenee, kun 4. sukupolven teknologiat tulevat kuvaan. World Economic 
Forumin perustaja Klaus Schwab esittää tulevaisuudenkuvaksi fyysisen, digitaalisen ja biologisen 
yhdistämistä. Käytännössä se tarkoittaisi digitaalisen identiteetin kytkemistä kehoon liitettäviin 
implantteihin. ("the Fourth Industrial Revolution will lead to a fusion of our physical, digital and biological 
identity... [This will be a result of technology which] will almost certainly become implantable in our bodies 
and brains...”). Näin luotaisiin aukoton totalitäärisen vallankäytön väline. 


Jos emme katso mahdollisia koronapassin ei-toivottuja seurauksia ja tulevaisuudenkuvia nyt, tulee niihin 
puuttuminen joka päivä tästä eteenpäin vaikeammaksi. Nämä kysymykset on kohdattava rehellisesti ja 
avoimesti. Ja laajemmin kysymys siitä, aiommeko rakentaa koronarokotetotalitäristisen yhteiskunnan. 
Suostummeko siihen? 

Päivikki Karhula 


Kommentit (18) 


Manu Korkman 43503756 3.10.2021 10:09 
Mistä olet löytänyt tiedot koronarokotteisiin kuolleista Suomessa? 
Päivikki Karhula 43503818 Kirjoittaja 3.10.2021 10:52 
Vastaus kommenttiin: 43503756 


FIMEAn rokotehaittarekisterissä tiedot koronarokotekuolemista on sijoitettu 
samaan sarakkeeseen vakavien rokotehaittojen kanssa. Tämä hankaloittaakin 
kyseisten tietojen seuraamista. Tiedot kuolleiden määristä FIMEAn 
rokotehaittailmoituksissa on liitetty viikkoraportteihin. ”Fimeassa on 21.9.2021 
mennessä käsitelty 121 koronarokotuksiin liittyvää haittavaikutusilmoitusta, joissa 
kerrotaan potilaan 

menehtyneen.” https://www.fimea.fi/tietoa fimeasta/koronavirus-covid-19- 


/koronarokotteiden-haittavaikutusilmoitukset/kooste-koronarokotteiden- 


haittavaikutusilmoituksista 





Manu Korkman 13503838 3.10.2021 11:17 
Vastaus kommenttiin: H3503818 


Blogissa väitit usean lapsen ja nuoren kuolleen koronarokotteeseen. Ei 
sellaista tietoa löytynyt Fimean sivuilta. 


Päivikki Karhula 43503856 Kirjoittaja 3.10.2021 11:33 
Vastaus kommenttiin: H3503838 


Otan tämän kuolematiedon pois ja palataan asiaan, jos varmistuu. 
Pahoittelen. 


Päivikki Karhula 43503863 Kirjoittaja 3.10.2021 11:39 
Vastaus kommenttiin: 13503838 
Maailmalla näitä tapauksia kuitenkin raportoidaan päivästä 
toiseen. USA:n VAERS-tietokannasta 41 sivua raporttia alle 18- 
vuotiaiden 
koronarokotekuolemista. https://openvaers.com/openvaers 
Manu Korkman 43503879 3.10.2021 11:58 


Vastaus kommenttiin: 13503863 


Ajattelin lukea kaikki vajaat 160 000 sivua sunnuntain 
ratoksi. 


Päivikki Karhula 3503880 Kirjoittaja 3.10.2021 12:03 


Vastaus kommenttiin: H3503879 


OpenVaers on helpompi käyttöliittymä, jossa voi 
hakua kohdentaa. Se on tehty VAERSin datan 
päälle. 


Ja totta. Sekä VAERS että EMA ovat luvattoman 
vaikeita käyttää. 


Pasi Karhunen 43504128 3.10.2021 17:41 


Uusi kommenttiVastaus kommenttiin: 43503863 





”USA:n VAERS-tietokannasta 41 sivua raporttia alle 18- 
vuotiaiden koronarokotekuolemista.” 


VAERSIn tilastot eivät kerro että montako ihmistä on 
kuollut Covid-19 -rokotteisiin: 


”VAERS is a passive reporting system, meaning it relies on 
individuals to send in reports of their experiences to CDC 
and FDA. VAERS is not designed to determine if a vaccine 
caused a health problem, but is especially useful for 
detecting unusual or unexpected patterns of adverse event 
reporting that might indicate a possible safety problem 
with a vaccine. This way, VAERS can provide CDC and FDA 
with valuable information that additional work and 
evaluation is necessary to further assess a possible safety 
concern.” 


https://vaers.hhs.gov/about.html 


Myös OpenVAERSin sivustolla on huomautus: 
”OpenVAERS is a private organization that posts publicly 
available CDC/FDA data of injuries reported post- 
vaccination. Reports are not proof of causality.” 


Päivikki Karhula 3503826 Kirjoittaja 3.10.2021 11:01 
Vastaus kommenttiin: 43503756 
Yleisemmin. Koronarokotteista satelee haittailmoituksia ennätystahtiin — "Edes 
Pandenrrixin kohdalla ei nähty vastaavaa”. https://www.lansi- 
uusimaa.fi/paikalliset/4241500 
Kirsi Kallio 43503759 3.10.2021 10:10 
Lääkeyhtiöten kilpailu on kova. Onko koronapandemian torjumiseksi käytetyt keinot 


ylittäneet kohtuuden? Onko riskiluokitusta 
muutettu? https://www.fimea.fi/tietoa fimeasta/koronavirus-covid-19- 


/koronarokotteiden-haittavaikutusilmoitukset/comirnaty-pfizer-biontech- 





Lääkeyhtiötten tekemät tutkimukset pitää vaatia avattaviksi! 


Päivikki Karhula 3503823 Kirjoittaja 3.10.2021 10:56 
Vastaus kommenttiin: 3503759 


Koronadatassa on monia kysymyksiä, joita ns. tavallisen ihmisen on todella vaikea 
seurata. Tilastojen määrityksiä muuttamalla voidaan saada monenlaista aikaan. 
Kuuntelin amerikkalaisen data-analyytikon podcastin amerikkalaisen koronadatan 
tulkinnoista. Hänen mukaansa eräässä osavaltiossa koronatapauksiksi oli laskettu 
mukaan myös ”mahdolliset koronatapaukset”, jolloin mukaan otettiin mitkä 
tahansa flunssan oireita tai muuta mahdollisesti koronan oireita sisältävät 
tapaukset ilman vahvistusta testituloksista. Näin saadaan valtavat koronaluvut. 


Paavo Nevalainen 43503916 3.10.2021 13:09 


Koronarokotuksen aiheuttamat ”suorat” kuolemantapaukset saadaan esille ensi vuonna 
tältä vuodelta. Tällä välin ne ovat piilossa selkeältä tilastoimiselta. Kirjoittaja taitaa olla 
oikeassa tuossa muiden rokotteiden ja tämän rokotteen suhteellisista kuolinluvuista (mikä 
tahansa muu rokote on vedetty markkinoilta, kun se aiheuttaa todistetusti 20 
kuolemantapausta vuodessa USA:n kokoisessa maassa, tämä on ilmeisesti jo ylittynyt 
USA:ssa, mutta politiikkakin on voinut pysyä pysyvästi). 


Uusien rokotteiden laatuvaatimukset ovat olleet suorastaan käsittämättömän korkealla 
tähän asti. Nyt on ilmeisesti meneillään jonkinlainen ekonomistivallankumous, sama, mikä 
tapahtui lentoliikenteen säännöstön suhteen 2000 -luvun alussa (lähinnä mekaanikkotyön 
auditoinni löyhentäminen ja huolto- ja tarkastustiheyden alentaminen joutuivat 
ekomonien syyniin, aiheuttaen ryöpyn ”ylimääräisiä” lento-onnettomuuksia, kunnes 
tilanne saatiin taas kuriiin). Ja kärjessä tässä kehityksessä ovat koronapiikit! 


Päivikki Karhula 43503924 Kirjoittaja 3.10.2021 13:20 
Vastaus kommenttiin: 43503916 


Olisi tärkeää seurata, mitä kuolleisuudelle eri syistä tapahtuu koronatapausten 
ulkopuolella. Skotlannissa on jo havaittu sydänkohtausten nousu 25 % normaalien 
tapausmäärien yläpuolelle. Sydänongelmathan ovat tunnetusti olleet 
koronarokotteiden vakavia haittavaikutuksia. Kesällä 2021 rokotteisiin lisättiin 
erilliset varoitukset sydänlihastulehduksista, koska nuorten sydänlihastulehduksia 
alkoi esiintyä odotettua tiheämmin. Lisäksi WHO on antanut erillisen ohjeen 
koronarokotteiden jälkeisten veritulppien/verihyytymien seurantaan ja 

hoitoon. https://www.who.int/publications/i/item/WHO-2019-nCoV-TTS-2021.1 





Päivikki Karhula 43503927 Kirjoittaja 3.10.2021 13:22 
Vastaus kommenttiin: 43503916 
Mystery rise in heart attacks from blocked arteries. Thursday September 30 2021, 
12.01am BST, The Times. https://www.thetimes.co.uk/article/mystery-rise-in- 


heart-attacks-from-blocked-arteries-m253drrnf 


Päivikki Karhula 43503931 Kirjoittaja 3.10.2021 13:24 


Vastaus kommenttiin: 3503916 


Julkista keskustelua siitä, missä määrin vakavia rokotehaittoja ja kuolemia voi olla 
koronarokotteen suhteen ennenkuin rokoteohjelma keskeytetään ja rokotteet 
menevät lisätutkintaan, ei ole ollut lainkaan. 


Päivikki Karhula 43503937 Kirjoittaja 3.10.2021 13:27 
Vastaus kommenttiin: 3503916 


FDA adds warning about rare heart inflammation to Pfizer, Moderna Covid 
vaccines. ”The U.S. Food and Drug Administration on Friday added a warning to 
patient and provider fact sheets for the Pfizer and Moderna Covid-19 vaccines to 
indicate a rare risk of heart inflammation.” CNBC, 

26.6.202. https://www.cnbc.com/2021/06/26/fda-adds-warning-of-rare-heart- 
inflammation-to-pfizer-moderna-vaccines.htm! 


Vesa Raiskila 43504008 3.10.2021 15:08 


Päivikki, Suomessa ei itsensä THL:n tilastojen mukaan ole kuollut *alle 30-vuotiaita* 
koronavirukseen liittyen. 


https://experience.arcgis.com/experience/d40b2aaf08be4b9c8ec38de30b714f26 
Vastaus kommenttiin: 3504008 


Totta, Vesa. Koronaan kuolleita alle 30-vuotiaita ei ole ollut koko pandemian 
aikana THL:n tilastojen mukaan. Ei siis yhtäkään 1,5 vuoden aikana. 


